CELEX: 62013CN0492
Language: mt
Date: 2013-09-13 00:00:00
Title: Kawża C-492/13: Talba għal deċiżjoni preliminari mressqa mill-Administrativen sad — Varna (il-Bulgarija) fit- 13 ta’ Settembru 2013 — “Traum” EOOD vs Direktor na Direktsia “Obzhalvane i danachno osiguritelna praktika” — grad Varna pri Tsentralno Upravlenie na Natsionalnata Agentsia za Prihodite

23.11.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 344/48
            
         Talba għal deċiżjoni preliminari mressqa mill-Administrativen sad — Varna (il-Bulgarija) fit-13 ta’ Settembru 2013 — “Traum” EOOD vs Direktor na Direktsia “Obzhalvane i danachno osiguritelna praktika” — grad Varna pri Tsentralno Upravlenie na Natsionalnata Agentsia za Prihodite
   (Kawża C-492/13)
   2013/C 344/83
   Lingwa tal-kawża: il-Bulgaru
   
      Qorti tar-rinviju
   
   Administrativen sad — Varna
   
      Partijiet fil-kawża prinċipali
   
   
      Rikorrenti:“Traum” EOOD
   
      Konvenut: Direktor na Direktsia “Obzhalvane i danachno osiguritelna praktika” — grad Varna pri Tsentralno Upravlenie na Natsionalnata Agentsia za Prihodite
   
      Domandi preliminari
   
   
               (1)
            
            
               Għandu jiġi kkunsidrat li l-kundizzjoni għall-eżenzjoni prevista fl-Artikolu 138(1) tad-Direttiva 2006/112/KE (1) hija sodisfatta u li d-deroga prevista fit-tieni sentenza tal-Artikolu 139(1) ma għandhiex tapplika f’każ bħal dak fil-kawża prinċipali, fejn ġie kkonstatat li l-fatt li x-xerrej tal-oġġetti ma għandux il-kwalità ta’ “persuna rreġistrata għall-finijiet tal-VAT” ġie indikat fis-sistema ta’ informazzjoni tal-Unjoni wara li twettqet il-kunsinna, u fejn ir-rikorrenti ssostni li hija eżerċitat id-diliġenza neċessarja meta f’din is-sistema hija talbet għal informazzjoni mhux dokumentata? Ir-reġistrazzjoni tardiva tal-kwalità ta’ “persuna li ma hijiex irreġistrata għall-finijiet tal-VAT” tirriżulta mill-informazzjoni stampata tal-amministrazzjoni fiskali.
            
         
               (2)
            
            
               Prattika amministrattiva u ġurisprudenza li jobbligaw lill-bejjiegħ (min jikkunsinna skont il-kuntratt tal-ġarr) jistabbilixxi l-awtentiċità tal-firma tax-xerrej u, jekk din il-firma hijiex dik ta’ persuna li tirrappreżenta l-kumpannija xerrejja, ta’ wieħed mill-impjegati tagħha, li jokkupa funzjoni korrispondenti, jew ta’ mandatarju, tmur kontra l-prinċipji ta’ newtralità fiskali, ta’ proporzjonalità u ta’ protezzjoni tal-aspettattivi leġittimi?
            
         
               (3)
            
            
               F’każ bħal dan preżenti, l-Artikolu 138(1) tad-Direttiva 2006/112/KE joħloq effett dirett u l-qorti nazzjonali tista’ tapplikah direttament?
            
         
      (1)  Direttiva tal-Kunsill 2006/112/KE, tat-28 ta’ Novembru 2006, dwar is-sistema komuni ta’ taxxa fuq il-valur miżjud (ĠU L 347, p. 1).